Daniel-André Tande

Daniel-André Tande (født 24. januar 1994 i Narvik) er en norsk skihopper som representerer Kongsberg IF og Flying Team Vikersund. Han er fire ganger verdensmester i skiflyging, individuelt i 2018 og lagkonkurranse i 2016, 2018 og 2020.


== Karriere ==
Han deltok i Junior-VM på ski 2013, der han kom på femteplass i lagkonkurransen og 32.-plass individuelt. Han deltok i Hopp-NM i 2013, der han fikk bronse i lagkonkurransen. Individuelt fikk han sjetteplass i stor bakke.I sesongen 2013–14 debuterte Tande også i verdenscupen i skihopping, der han hadde femteplass i laghopp og femtendeplass individuelt som beste plasseringer. I månedsskiftet januar/februar 2014 deltok han i Junior-VM på ski 2014. Der kom det norske laget på tredjeplass i laghopp, og laget bestod av Tande, Johann André Forfang, Hans Petter Bergquist og Mats Berggaard. Individuelt kom han på 14.-plass i 90-metersbakken, av 71 deltakere.
I en ren duell om sisteplass blant de norske skihoppernes OL-tropp for 2014 for herrer i NM i skihopping i stor bakke mellom Tande og Tom Hilde, ble Tande tatt ut for Norge til Vinter-OL 2014 i Sotsji. Tande ble ubrukt reserve i Sotsji, men deltok i offisielle treningsomganger.22. november 2015 tok Tande sin første og Norges 99. verdenscupseier på Vogtland Arena i Klingenthal i Verdenscupen i skihopping 2015/16.Tande ble verdensmester i skiflyging i laghopp i VM 2016 i Kulm, sammen med Anders Fannemel, Johann André Forfang og Kenneth Gangnes.
I Hoppuka 2016/17 ble Tande nummer fire i åpningsrennet i Oberstdorf, og han vant nyttårshopprennet i Garmisch-Partenkirchen og rennet i Innsbruck. Tande ledet sammenlagt før avslutningsrennet i Bischofshofen, men mislyktes i det siste hoppet og ble nummer tre sammenlagt i hoppuka. Det viste seg at det mislykkede sistehoppet på 117 meter skyldes en utstyrsfeil.
I Ski-VM 2017 i Lahtis var han på det norske laget som tok sølv i lagkonkurransen i stor bakke. På det norske laget hoppet også Johann André Forfang, Anders Fannemel og Andreas Stjernen.I VM i skiflyging 2018 i Oberstdorf ble han verdensmester, etter at fjerdeomgangen måtte avlyses pga. sterk vind og snøfall. Dagen etter tok han gull i lagkonkurransen, sammen med Robert Johansson, Andreas Stjernen og Johann André Forfang.
I Vinter-OL 2018 i Pyeongchang ble han nummer seks i normalbakke, nummer fire i stor bakke, og han hoppet på det norske laget som tok gull i laghopp. De øvrige tre på laget var Andreas Stjernen, Johann André Forfang og Robert Johansson.
Tande ble verdensmester i skiflyging i laghopp i VM 2020 i Planica, sammen med Johann André Forfang, Robert Johansson og Halvor Egner Granerud. I 2020 ble han norsk mester i liten bakke i Midtstubakken og ble tildelt kongepokalen.i 2021 hadde Tande et fall i skiflygingsbakken i Planica. Han ble lagt i et kunstig koma i Slovenia.Han har vunnet minst 8 ganger fra 2015-2019.


== Verdensmesterskap ==


== Deltakelser i verdenscupen ==
Sju seiere og atten pallplasseringer individuelt


== Sammenlagtplasseringer i verdenscupen ==


== Referanser ==


== Eksterne lenker ==
(en) Daniel-André Tande – kategori av bilder, video eller lyd på Commons 
(en) Daniel-André Tande på Internet Movie Database 
(de) Daniel-André Tande – Munzinger Sportsarchiv 
(en) Daniel-André Tande – Olympics.com 
(en) Daniel-André Tande – Olympic.org 
(en) Daniel-André Tande – Olympedia 
(en) Daniel-André Tande – FIS (skihopping) 
(pl) Daniel-André Tande – skijumping.pl 
Daniel-André Tande på Twitter